CELEX: 22018D0358
Language: mt
Date: 2016-07-08 00:00:00
Title: Deċiżjoni Tal-Kumitat Konġunt Taż-ŻEE Nru 136/2016 tat-8 ta’ Lulju 2016 li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/358]

15.3.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 73/4
               
            DEĊIŻJONI TAL-KUMITAT KONĠUNT TAŻ-ŻEE
      NRU 136/2016
      tat-8 ta’ Lulju 2016
      li temenda l-Anness I (Kwistjonijiet veterinarji u fitosanitarji) u l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2018/358]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni ta’ Implimentazzjoni tal-Kummissjoni (UE) 2016/158 tal-4 ta’ Frar 2016 li tistabbilixxi miżuri ta’ tranżizzjoni dwar ċerti stabbilimenti fis-setturi tal-laħam u tal-ħalib fil-Kroazja (1) għandha tiġi inkorporata fil-Ftehim ŻEE.
               
            
                  (2)
               
               
                  Din id-Deċiżjoni tikkonċerna l-leġiżlazzjoni rigward il-kwistjonijiet veterinarji u l-prodotti tal-ikel. Il-leġiżlazzjoni dwar il-kwistjonijiet veterinarji u l-oġġetti tal-ikel ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali għall-Anness I u fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma għandhiex tapplika għal-Liechtenstein.
               
            
                  (3)
               
               
                  Il-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea (2) (“il-Ftehim dwar it-Tkabbir taż-ŻEE tal-2014”) iffirmat fil-11 ta’ April 2014 fi Brussell, ilu applikabbli proviżorjament għall-firmatarji tiegħu mit-12 ta’ April 2014, u għaldaqstant din id-Deċiżjoni għandha tapplika proviżorjament sakemm jidħol fis-seħħ il-Ftehim dwar it-Tkabbir taż-ŻEE tal-2014.
               
            
                  (4)
               
               
                  Għalhekk, l-Annessi I u II tal-Ftehim ŻEE jenħtieġ li jiġu emendati skont dan,
               
            ADOTTA DIN ID-DEĊIŻJONI:
      Artikolu 1
      L-inċiż li ġej jiżdied taħt l-intestatura dwar l-arranġamenti tranżizzjonali fil-punt 16 (ir-Regolament (KE) Nru 852/2004 tal-Parlament Ewropew u tal-Kunsill) fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1 tal-Kapitolu I tal-Anness I tal-Ftehim ŻEE:
      
                  “—
               
               
                  
                     32016 D 0158: Id-Deċiżjoni ta’ Implimentazzjoni tal-Kummissjoni (UE) 2016/158 tal-4 ta’ Frar 2016 li tistabbilixxi miżuri ta’ tranżizzjoni dwar ċerti stabbilimenti fis-setturi tal-laħam u tal-ħalib fil-Kroazja (ĠU L 31, 6.2.2016, p. 47).”
               
            Artikolu 2
      L-inċiż li ġej jiżdied taħt l-intestatura dwar l-arranġamenti tranżizzjonali fil-punt 54zzzh (ir-Regolament (KE) Nru 852/2004 tal-Parlament Ewropew u tal-Kunsill) tal-Kapitolu XII tal-Anness II tal-Ftehim ŻEE:
      
                  “—
               
               
                  
                     32016 D 0158: Id-Deċiżjoni ta’ Implimentazzjoni tal-Kummissjoni (UE) 2016/158 tal-4 ta’ Frar 2016 li tistabbilixxi miżuri ta’ tranżizzjoni dwar ċerti stabbilimenti fis-setturi tal-laħam u tal-ħalib fil-Kroazja (ĠU L 31, 6.2.2016, p. 47).”
               
            Artikolu 3
      It-test tad-Deċiżjoni ta’ Implimentazzjoni (UE) 2016/158 bl-Iżlandiż u bin-Norveġiż, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
      Artikolu 4
      Din id-Deċiżjoni għandha tidħol fis-seħħ fid-9 ta’ Lulju 2016, dment li jkunu saru n-notifiki kollha skont l-Artikolu 103(1) tal-Ftehim ŻEE (*1), jew dakinhar tad-dħul fis-seħħ tal-Ftehim dwar it-Tkabbir taż-ŻEE tal-2014, skont liema data tkun l-aktar reċenti.
      Sakemm jidħol fis-seħħ il-Ftehim dwar it-Tkabbir taż-ŻEE tal-2014, din id-Deċiżjoni għandha tapplika proviżorjament mid-9 ta’ Lulju 2016, dment li jkunu saru n-notifiki kollha skont l-Artikolu 103(1) tal-Ftehim ŻEE.
      Artikolu 5
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
      
         Magħmul fi Brussell, it-8 ta’ Lulju 2016.
         
            
               Għall-Kumitat Konġunt taż-ŻEE
            
            
               Il-President
            
            Bergdís ELLERTSDÓTTIR
         
      
      
         (1)  ĠU L 31, 6.2.2016, p. 47.
      
         (2)  ĠU L 170, 11.6.2014, p. 5.
      
         (*1)  Ma huma indikati l-ebda rekwiżiti kostituzzjonali.